
Опознай стойността на истинското приятелство и внимателно избирай приятелите си!

В живота на всеки човек винаги идва момент, в който трябва да седне и да се замисли за това какви хора има около себе си. Сегашните ти приятели вероятно ще бъдат за цял живот, затова подсигури се, че са точните хора. "Кой с какъвто се събере - такъв става!" - тоест можеш да разбереш много за един човек като погледнеш приятелите му! И е истина! Дошъл е моментът да се огледаш наоколо и да прецениш кои са истинските ти приятели и кои - не! Не забравяй, че има и такива, които искат да са ти приятели, но ти може би не ги допускаш до себе си!
Фалшивият приятел:

*Говори зад гърба ти...
*Подиграва ти се...
*Кара те да вършиш неща, които ти вредят.
*Звъни ти или ти пише само ако има нужда от теб и няма към кого да се обърне.
*Казва ти винаги това, което искаш да чуеш.
*Мисли винаги за себе си.
*Говори все за своите проблеми и не те изслушва.
*Обижда те или те злепоставя уж на шега.
*Говори зле за другите ти приятели.
*Когато взима нещо от теб, не ти го връща.
Истинският приятел:

*Винаги е на линия за теб!
*Приема те какъвто/каквато си.
*Оставя те да вземаш решенията си, дори и да не е съгласен...
*С него/нея се чувстваш добре,щастлив/а,пълна/ен с живот и най- вече можеш да бъдеш себе си!
*Не говори зад гърба ти.
*Казва ти това, от което имаш нужда, но не те лъже.
*Мисли за теб.
*Уважава те.
*Наистина се интересува от това, което ти се случва.
*Помага ти дори без да си искал/а помощ.
*Опитва се да направи така, че да се почувстваш добре и с другите от групата.
*Винаги е на твоя страна, във всеки твой избор е до теб!
10 качества на истинския приятел:
1) ЧЕСТНОСТ: Винаги, дори и да наранява!
2) СЪТРУДНИЧЕСТВО: Приятелството се основава на това взаимно да си помагаме!
3) ЛЮБЕЗНОСТ: Кажи една любезна дума на приятел всеки път, когато имаш възможност!
4) РАЗБИРАНЕ: Най-добрите ти приятели трябва да те разбират най-добре от всички!
5) ПРЕДАНОСТ: Да си близо до приятел в труден момент или когато всичко е наред, Тестът на истината!
6) СМЯХ: Животът може да е по-забавен, усмихвай се много често!
7) ИЗСЛУШВАНЕ: Това е много важно в едно приятелство!
8) СПОДЕЛЯНЕ: Не дръж всичко в себе си, сподели го!
9) ДОВЕРИЕ: Имаш само една възможност да дкажеш, че може да ти се вярва!
10) ЩАСТИЕ: С истинските си приятели се чувстваш най-щастлив!
